Vier Wêreld-Oseanedag met ikoniese vogroom | SARIE
FOTO: La Mer	Verwante Artikels
Vier Wêreld-Oseanedag met ikoniese vogroom	deur SARIE.com-span
Die luukse velsorghuis La Mer het onlangs die beperkte weergawe van hul ikoniese room, Crème de la Mer, bekend gestel ter viering van Wêreld-Oseanedag op 8 Junie.
Vanjaar is die tiende jaar wat dié velsorghuis by Wêreld-Oseanedag betrokke is. Met hul Blue Heart-veldtog stel La Mer elke jaar 'n spesiale weergawe van hul Crème de la Mer-vogroom bekend, waarvan 'n gedeelte van die verkope geskenk word aan 'n organisasie wat help om bewustheid oor ons oseane te skep. Vanjaar ondersteun hulle die National Geographic Society, wat onder meer oseaan-ekspedisies en -studies befonds.
Hanna Grobler se hartseer nuus
La Mer het nog altyd 'n nou band met die see. Die skepper van dié velsorghuis, dr. Max Huber, het geglo in die hernuwingsvoordele van seewier (kelp) en dit in sy heel eerste produk gebruik. Vandag bevat elke La Mer-produk seewier wat met die hand geoes word sodat die ekostelsel nie versteur word nie.
"Die oseaan is 'n belangrike deel van La Mer se erfenis en ons is daartoe verbind om die skoonheid en rykdom van die oseaan regdeur die jaar te vier," sê Sandra Main, die globale handelsmerk-president van La Mer, in 'n persverklaring.
Mathys Roets se splinternuwe app én TV-reeks – lees meer!
Vanjaar se beperkte weergawe Crème de la Mer-potjie (R4 990 vir 100 ml) het 'n vlootblou verpakking met die woorde "Blue Heart" daarop. Die luukse vogroom is tot einde Junie beskikbaar by uitsoekwinkels van Edgars, Red Square en Stuttafords.